Na osnovu člana 15 stav 1 Odluke o uspostavljanju strukture za pregovore o pristupanju Crne Gore Evropskoj uniji („Službeni list CG“, br. 9/12, 15/14, 19/17, 33/18 i 48/18), Vlada Crne Gore, na sjednici od 26. jula 2018. godine, donijela je

ODLUKU 

O OBRAZOVANJU RADNE GRUPE ZA PRIPREMU I VOĐENJE PREGOVORA O PRISTUPANJU CRNE GORE EVROPSKOJ UNIJI ZA OBLAST PRAVNE TEKOVINE EVROPSKE UNIJE KOJA SE ODNOSI NA PREGOVARAČKO POGLAVLJE 18 - STATISTIKA
Član 1
Obrazuje se Radna grupa za pripremu i vođenje pregovora o pristupanju Crne Gore Evropskoj uniji (u daljem tekstu: Radna grupa) za oblast pravne tekovine Evropske unije koja se odnosi na pregovaračko poglavlje 18 - Statistika.

Član 2
U Radnu grupu imenuju se:

1. šefica Radne grupe

dr Gordana Radojević, direktorica Zavoda za statistiku;
2. članovi/ice:
1) Maja Baćović, profesorica na Ekonomskom fakultetu Univerziteta Crne Gore,
2) mr Vuk Čađenović, pomoćnik direktorice Zavoda za statistiku, 

3) Dragan Dašić, načelnik u Ministarstvu unutrašnjih poslova,

4) Aleksandra Despotović, profesorica na Biotehničkom fakultetu Univerziteta Crne Gore,
5) Vučeta Dukić, samostalni savjetnik u Ministarstvu poljoprivrede i ruralnog razvoja,

6) Ljiljana Filipović, potpredsjednica Privredne komore Crne Gore,
7) Petar Gazivoda, samostalni savjetnik u Upravi carina,
8) Boban Gledović, samostalni savjetnik u Ministarstvu rada i socijalnog staranja,
9) Vojin Golubović, predstavnik Instituta za strateške studije i projekcije,
10) Sreten Grebović, pomoćnik direktora Poreske uprave,
11) Miljan Joksimović, stručni saradnik na Biotehničkom fakultetu Univerziteta Crne Gore,
12) Miomir Jovanović, viši stručni saradnik na Biotehničkom fakultetu Univerziteta Crne Gore,

13) Jadranka Kaluđerović, predstavnica Instituta za strateške studije i projekcije,
14) Milica Kostić, predstavnica Crnogorske akademije nauka i umjetnosti,
15) Aleksandra Nikčević, direktorica direkcije u Centralnoj banci Crne Gore,
16) dr Darko Petrušić, generalni direktor u Ministarstvu nauke,
17) Dragana Radević, direktorica Centra za preduzetništvo i ekonomski razvoj,
18) mr Branka Šušić - Radovanović, pomoćnica direktorice Zavoda za statistiku,
19) Janko Radulović, prorektor za nastavu i međunarodnu saradnju Univerziteta Mediteran,
20)  Mira Radunović, šefica odjeljenja u Centralnoj banci Crne Gore,
21)  mr Majda Savićević, samostalna savjetnica u Zavodu za statistiku,
22)  Biljana Sotiroski, samostalna savjetnica u Ministarstvu održivog razvoja i turizma,
23) Ivana Stešević, asistentkinja na Univerzitetu Donja Gorica,
24) mr Nataša Terzić, direktorica centra u Institutu za javno zdravlje, 
25) Nataša Vojinović, načelnica u Zavodu za statistiku,
26) Miloš Vujović, samostalni savjetnik u Kancelariji za evropske integracije,
27) Mihailo Zečević, predstavnik Montenegro Biznis Alijanse, 
28) Radovan Živković, načelnik u Ministarstvu finansija.






Član 3

Zadaci Radne grupe su: 

· učestvovanje u analitičkom pregledu i ocjeni usklađenosti zakonodavstva Crne Gore sa pravnom tekovinom Evropske unije; 

· učestvovanje u izradi predloga pregovaračke pozicije;

· praćenje realizacije obaveza iz pregovaračke pozicije; 

· učestvovanje u izradi, realizaciji i izvještavanju o realizaciji akcionih planova i drugih dokumenata od značaja za pristupanje Crne Gore Evropskoj uniji;

· praćenje i izvještavanje o realizaciji završnih mjerila za oblast pravne tekovine Evropske unije koja se odnosi na pregovaračko poglavlje 18 - Statistika;  

· učestvovanje u izradi i reviziji Programa pristupanja Crne Gore Evropskoj uniji;  

· praćenje i izvještavanje o realizaciji Programa pristupanja Crne Gore Evropskoj uniji; 

· učestvovanje na sastancima pododbora za stabilizaciju i pridruživanje;

· učestvovanje u ekspertskim misijama i vršenje drugih poslova od značaja za pregovore, uz podršku organa državne uprave i drugih organa i institucija u oblasti pravne tekovine Evropske unije koja se odnosi na pregovaračko poglavlje 18 – Statistika.






Član 4


Danom stupanja na snagu ove odluke prestaje da važi Odluka o obrazovanju Radne grupe za pripremu pregovora o pristupanju Crne Gore Evropskoj uniji za oblast pravne tekovine Evropske unije koja se odnosi na pregovaračko poglavlje 18 – Statistika („Službeni list CG“, broj 32/13).

Član 5
Ova odluka stupa na snagu danom objavljivanja u ,,Službenom listu Crne Gore''.

Broj: 07-3973





     

Podgorica, 26. jula 2018. godine       

VLADA CRNE GORE
PREDSJEDNIK,
Duško Marković
